Урыстәылатәи аруаа Украина америкатәии норвегиатәии агаубицақәа ықәырхит
13:31 07.06.2022 (ирҿыцуп: 13:39 07.06.2022)
© Sputnik / Виктор АнтонюкРабота артиллеристов на передовой в ЛНР
© Sputnik / Виктор Антонюк/
Арратә аоперациа ҷыда мҩаԥысуеижьҭеи Украина иҭархоуп 1,8 нызқь абзарбзанқәеи аминаршәгақәеи.
АҞӘА, рашәара 7 – Sputnik. Урыстәылатәи артиллеристцәа уахыки-ҽнаки рыла иҭадырхеит Норвегиантәи иаашьҭыз 155-мм иҟоу ахаланыҟәатә шьақәгыла М109А3, Америка иҭыжьу 155-мм иҟоу М777 агаубицақәа ҩба, абри атәы иҳәеит Атәылахьчара аминистрра ахаҭарнак ҷыда, аинрал-маиор Игор Конашенков.
Иара убас иҭархан абзарбзанқәеи аминаршәгақәеи быжьба, урҭ рхыԥхьаӡараҿы иҟоуп 203-мм иҟоу ахаланыҟәатә шьақәгыла "Пион".
Конашенков иазгәеиҭеит Урыстәылатәи авиациа ишҭадырхаз 170-ҩык амилаҭеилыхыҩцәа, иршьаҟьеит аруааи арратә техника аргыларҭақәеи рраионқәа 83.